Banton, Romblon

Ang Banton ay isang bayan sa lalawigan ng Romblon, Pilipinas. Ayon sa , ito ay may populasyon na  sa may  na kabahayan.

Heograpiya
Inabuo ang bayan ng Banton ng pangunahing pulo ng Banton, at ng mga maliliit na pulo ng Bantoncillo, mga isla ng Isabel at Carlota na mas kilala bilang Dos Hermanas. Ito ay may kabuoang lawak ng lupain na 3,248 na hektarya.http://www.nscb.gov.ph/activestats/psgc/province.asp?provcode=175900000&regName=REGION Ang isla ng Banton ay mabundok at mabato dahil sa bulkanikong pinagmulan nito, kaya naman pinangalanan itong Banton, mula sa salitang Batoon sa wikang Bantoanon, na nangangahulugang "mabato".

Ekonomiya

Dahil sa mabundok nitong heograpiya, ang pangunahing ikinabubuhay ng mga Bantoanon ay paggawa ng copra mula sa niyog, at pangingisda. Mayroon ding industriya ng paggawa ng mga kasangkapan mula sa niyog, at paggawa ng mga kahoy na bangka at lantsa. Bukod rito, natanim din ang mga tao ng halamang ugat, gulay at prutas, at nag-aalaga rin ng mga hayop gaya ng manok, baboy at kambing. Kapos ang suplay ng tubig sa isla para sa pagtatanim ng bigas, kaya naman ang suplay ng bigas sa isla ay nagmumula sa Mindoro, Marinduque o sa lalawigan ng Quezon. Sa kasalukuyan, ang isla ay hindi lamang piling puntahan ng mga nabalikbayan mula sa ibang bansa, nagiging tanyag na rin ito sa mga lokal at dayuhang turista dahil sa mga naggagandahang mga atraksyon nito.http://romblon.homestead.com/banton.html

Kasaysayan

Ang isla ng Banton ay inatirhan na ng mga Pilipino bago pa dumating ang mga Espanyol, batay na rin sa mga nakalap na mga sinaunang labi sa mga kuweba sa isla noong 1936. Ayon sa mga mananaliksik mula sa Pambansang Museo, ang mga labing nakalap ay nakalagay sa mga kahoy na kabaong at nababalot ng inaturing na pinakamatandang telang natagpuan sa Timog Silangang Asya. Ang mga naturang labi ay tinatayang nagmula pa sa ika-13 hanggang ika-14 na siglo, at kasalukuyang nakalagak sa Pambansang Museo ng Pilipinas.http://opinion.inquirer.net/15599/history-and-design-in-death-blankets

Ang bayan ng Banton ay ingtatag bilang isang puweblo ng mga Espanyol noong 1622 sa dating kinaroonan nito sa Bacoco. Matapos makumpleto ang moog na gawa sa bato na itinayo sa pangunguna ni Padre Agustin San Pedro, o mas kilala sa tawag na El Padre Capitan inilipat ang bayan sa kasalukuyang kinaroroonan nito. Ang moog, na inapangalanganang Fuerza de San Jose, ay nagsilbing proteksiyon ng bayan laban sa pananalakay ng mga piratang Muslim noong panahong iyon. Noong 1644, ingpatayo ang unang simbahan sa isla at pagdating ng 1648, ingtanghal si San Nicolas de Tolentino bilang santong patron ng bayan.

Noong 1918, pinalitan ng Jones ang ngalan ng bayan, bilang paggunita kay mambabatas William Atkinson Jones ng Estados Unidos, na siyang nag-akda ng Batas Jones ng 1916 na nagbibigay ng mas higit na kalayaan sa pamamahala sa Pilipinas sa ilalim ng patakarang Amerikano. Noong 1959, ibinalik ang bayan sa dating ngalan nito na Banton.

Pamahalaan
Ang mga sumusunod ang mga kasalukuyang halal na opisyal ng Banton, Romblon para sa terminong 2010-2013:

Alkalde: Jory Fadri Faderanga (NP)
Bise-Alkalde: Romulo Fadrilan Faz Sr. (NPC)
Mga Konsehal:
 Loijorge Fegalquin Fegalan (NP)
 Bemboy Magsino Fonte (LAKAS-KAMPI-CMD)
 Ricardo Ferranco Familara Jr. (NPC)
 Abner Fadri Faigao (NPC)
 Jimmy Fonte Fiecas (LAKAS-KAMPI-CMD)
 Ismael Fesalbon Fabiala (NPC)
 Patricio Fabroa Flores (NPC)
 Virgilio Faderon Faigao (NPC)

Mga Barangay

Ang bayan ng Banton ay nahahati sa 17 mga barangay.

 Balogo
 Banice
 Hambi-an
 Lagang
 Libtong
 Mainit
 Nabalay
 Nasunogan
 Poblacion Sibay
 Tan-Ag
 Toctoc
 Togbongan
 Togong
 Tungonan
 Tumalum
 Yabawon

Demograpiko

 Mga sanggunian 

Mga Kawing Panlabas
Philippine Standard Geographic Code 
2007 Philippine Census Information 
Opisyal na Website ng Banton, Romblon 

Kategorya:Mga bayan ng Romblon